
RAPORT DE SPECIALITATE
pentru modificarea HCL nr.470/13.09.2018 privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”Extindere iluminat public în Parcul Botanic”


Având în vedere Expunerea de motive nr. SC2019 – 14103/06.06.2019 a Primarului Municipiului Timişoara şi Proiectul de hotărâre pentru modificarea HCL nr.470/13.09.2018 privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”Extindere iluminat public în Parcul Botanic”;
Facem următoarele precizări: 
            În conformitate cu condițiile specifice de accesare a fondurilor în cadrul Programului Operaţional Regional 2014-2020, Axa prioritară 3 - Sprijinirea tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea C – Iluminat Public, a fost adoptata HCL nr.470/13.09.2018 privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”Extindere iluminat public în Parcul Botanic”, precum și ”Raportul de audit energetic și luminotehnic de proiect” care a fost elaborat şi predat instituţiei noastre conform contractului de sponsorizare nr. SC2018-20927/07.09.2018 de către  SC ELBA-COM SA.
Documentatia pentru realizarea studiului de fezabilitate a fost contractată cu respectarea prevederilor H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice și a Ghidului specific pentru POR 2014-2020, Axa prioritară 3, Prioritatea de investiţii 3.1, Operaţiunea C - Iluminat Public prin contractul de prestare de servicii nr. 174 din 14.11.2017 și a fost avizat favorabil conform Fișei tehnice nr. 54/13.09.2018 emisă de Comisia Tehnico-Economică. 
În concluzie, prin HCL nr.470/13.09.2018 de mai sus au fost stabilite următoarele: 
- valoarea totala a obiectivului de investitii exprimata în lei cu TVA este de 3.820.894,22 lei, din care constructii montaj (C+ M ) este de 2.686.915,29 lei cu TVA, în conformitate cu devizul general; 
- indicatorii tehnico-economici rezultați în urma elaborării SF conform Anexei 1; 
- descrierea sumară a investiției propusă a fi realizată prin proiect, conform Anexei 2;
            In acest sens, in vederea accesarii fondurilor europene pentru proiectul “Extindere iluminat public in Parcul Botanic”  a fost depusa in data de 17.10.2018, cererea de finantare avand cod SMIS 126909, inregistrata la ADRVest sub nr.V/TM/2018/3/3.1/C/1/864/17.10.2018.
Prin adresa nr.27915/04.12.2018 ADRVest a transmis Solicitarea de clarificari nr. 1, prin care a mentionat la pct.1d, ca referitor la cheltuielile diverse si neprevazute, acestea se incadreaza in categoria cheltuielilor eligibile in limita a 10% din valoarea cheltuielilor eligibile cuprinse la capitolele 1,2 si 4.
Prin adresa nr.6680/26.03.2019 ADRVest a transmis Solicitarea de clarificari nr. 3 cu mentiunea, la punctul 2, de a reincarca Devizul general in urma corectarii erorilor de calcul matematic aferente capitolului 3 si capitolul 5.
Clarificarile solicitate au fost transmise catre ADRVest prin intermediul aplicatiei electronice MySMIS, prin urmare se impune modifcarea HCL nr.470/13.09.2018, astfel:
· se modifica indicatorii tehnico-economici ai proiectului "Extindere iluminat public in Parcul Botanic” , conform Anexei la prezenta hotărâre, in vederea finantarii, in cadrul în vederea finanţării, în cadrul Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea C-Iluminat public.
· se modifica art.5 din HCL nr. 470/13.09.2018 care va avea urmatorul continut: “Se aproba valoarea totala a proiectului  "Extindere iluminat public in Parcul Botanic”, in cuantum de 3.820.894,23 lei.”
· se modifica art.6 din HCL nr. 470/13.09.2018 care va avea urmatorul continut: “Se aproba contribuția proprie în proiect a 107.294,84 lei, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 75.787,74 lei, reprezentând cofinanțarea proiectului  ”Extindere iluminat public în Parcul Botanic”.
Având în vedere prevederile legale expuse în prezentul raport, respectiv H.G. nr. 907 / 2016 și Ghidul specific pentru POR 2014-2020, Axa prioritară 3, Prioritatea de investiţii 3.1, Operaţiunea C - Iluminat Public, apreciem că proiectul de hotărâre pentru modificarea HCL nr.470/13.09.2018 privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”Extindere iluminat public în Parcul Botanic” îndeplinește condițiile tehnice pentru a fi supus dezbaterii și aprobării plenului consiliului local.

